CELEX: 22012D0109
Language: sk
Date: 2012-06-15 00:00:00
Title: Rozhodnutie Spoločného výboru EHP č. 109/2012 z  15. júna 2012 , ktorým sa mení a dopĺňa príloha XI (Elektronická komunikácia, audiovizuálne služby a informačná spoločnosť), príloha XIX (Ochrana spotrebiteľa) a protokol 37 k Dohode o EHP

4.10.2012   
            
            
               SK
            
            
               Úradný vestník Európskej únie
            
            
               L 270/31
            
         ROZHODNUTIE SPOLOČNÉHO VÝBORU EHP
   č. 109/2012
   z 15. júna 2012,
   ktorým sa mení a dopĺňa príloha XI (Elektronická komunikácia, audiovizuálne služby a informačná spoločnosť), príloha XIX (Ochrana spotrebiteľa) a protokol 37 k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 98 a 101,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 94/2012 z 30. apríla 2012 (1).
            
         
               (2)
            
            
               Príloha XIX k dohode bola zmenená a doplnená rozhodnutím Spoločného výboru EHP č. 68/2012 z 30. marca 2012 (2).
            
         
               (3)
            
            
               Protokol 37 k dohode bol zmenený a doplnený rozhodnutím Spoločného výboru EHP č. 61/2012 z 30. marca 2012 (3).
            
         
               (4)
            
            
               Smernica Európskeho parlamentu a Rady 2007/65/ES z 11. decembra 2007, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch, týkajúcich sa vykonávania činností televízneho vysielania (4), sa má začleniť do dohody.
            
         
               (5)
            
            
               Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (5) v znení korigenda uverejneného v Ú. v. EÚ L 263, 6.10.2010, s. 15, sa má začleniť do dohody.
            
         
               (6)
            
            
               V záujme riadneho fungovania dohody je potrebné zmeniť a doplniť protokol 37 k dohode tak, aby zahŕňal Kontaktný výbor pre audiovizuálne mediálne služby zriadený smernicou 2010/13/EÚ, ako aj zmeniť a doplniť prílohu XI s cieľom vymedziť postup zapojenia sa do tohto výboru.
            
         
               (7)
            
            
               Smernica 2010/13/EÚ zrušuje smernicu Rady 89/552/EHS (6) začlenenú do dohody, a preto je potrebné odkaz na ňu z dohody vypustiť,
            
         PRIJAL TOTO ROZHODNUTIE:
   Článok 1
   Znenie bodu 5p (smernica Rady 89/552/EHS) v prílohe XI k dohode sa nahrádza takto:
   „32010 L 0013: smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 15.4.2010, s. 1) v znení korigenda uverejneného v Ú. v. EÚ L 263, 6.10.2010, s. 15.
   Ustanovenia smernice sa na účely tejto dohody vykladajú s týmito úpravami:
   
               a)
            
            
               V článku 1 ods. 1 písm. n) bode iii) sa za slovom ‚Úniou‘ dopĺňa text ‚alebo štátom EZVO‘.
            
         
               b)
            
            
               V článku 1 ods. 1 písm. n) bode iii) sa dopĺňa tento pododsek:
               ‚Ak má zmluvná strana v úmysle uzatvoriť dohodu týkajúcu sa audiovizuálneho sektora, informuje o tom Spoločný výbor EHP. Konzultácie týkajúce sa obsahu takýchto dohôd sa môžu uskutočniť na žiadosť ktorejkoľvek zmluvnej strany.‘
            
         
               c)
            
            
               V článku 2 ods. 5 pod slovami ‚článkov 49 až 55 Zmluvy o fungovaní Európskej únie‘ sa rozumie ‚článkov 31 až 35 Dohody o Európskom hospodárskom priestore‘.
            
         Podrobné podmienky pridruženia Lichtenštajnska, Islandu a Nórska v súlade s článkom 101 tejto dohody:
   Každý štát EZVO môže určiť jedného predstaviteľa príslušného orgánu stanoveného každým štátom EZVO, ktorý sa zúčastňuje na zasadnutiach Kontaktného výboru pre audiovizuálne mediálne služby, ktorý je uvedený v článku 29 smernice Európskeho parlamentu a Rady 2010/13/EÚ.
   Európska komisia včas informuje účastníkov o dátumoch zasadnutí kontaktného výboru a zasiela im príslušné informácie.“
   Článok 2
   Do bodu 7f [nariadenie Európskeho parlamentu a Rady (ES) č. 2006/2004] prílohy XIX k dohode sa dopĺňa táto zarážka:
   
               „—
            
            
               
                  32007 L 0065: smernica Európskeho parlamentu a Rady 2007/65/ES z 11. decembra 2007 (Ú. v. EÚ L 332, 18.12.2007, s. 27).“
            
         Článok 3
   Protokol 37 (obsahujúci zoznam uvedený v článku 101) k dohode sa mení a dopĺňa takto:
   
               1.
            
            
               Znenie bodu 12 [Kontaktný výbor pre činnosti televízneho vysielania (smernica Rady 89/552/EHS)] sa vypúšťa.
            
         
               2.
            
            
               Vkladá sa tento bod:
               
                           „35.
                        
                        
                           Kontaktný výbor pre audiovizuálne mediálne služby (smernica Európskeho parlamentu a Rady 2010/13/EÚ).“
                        
                     
         Článok 4
   Znenie smerníc 2007/65/ES a 2010/13/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 5
   Toto rozhodnutie nadobúda účinnosť 16. júna 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (7).
   Článok 6
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 248, 13.9.2012, s. 32.
   
      (2)  Ú. v. EÚ L 207, 2.8.2012, s. 48.
   
      (3)  Ú. v. EÚ L 207, 2.8.2012, s. 41.
   
      (4)  Ú. v. EÚ L 332, 18.12.2007, s. 27.
   
      (5)  Ú. v. EÚ L 95, 15.4.2010, s. 1.
   
      (6)  Ú. v. ES L 298, 17.10.1989, s. 23.
   
      (7)  Ústavné požiadavky boli oznámené.